rejauldu/bengali-wikipedia huggingface dataset:
থাম্ব|কমিউনিটি বেজড মেডিকেল কলেজ থাম্ব|ফুটবল বিশ্বকাপ চলাকালীন কমিউনিটি বেজড মেডিকেল কলেজ কমিউনিটি বেজড মেডিকেল কলেজ ময়মনসিংহ জেলায় অবস্থিত একটি বেসরকারি মেডিকেল কলেজ। এটি ১৯৯৫ সাল হতে কমিউনিটি হেলথ ফাউন্ডেশন বাংলাদেশ এর মাধ্যমে পরিচালিত হচ্ছে। এখানে ১ বছর মেয়াদি ইন্টার্নশিপসহ স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে।   অবস্থান  ময়মনসিংহ শহর থেকে ১০ কি.মি দূরে চুরখাইয়ের উইনারপাড় এলাকায় ১৯৯৫ সনে ১৩ একর জমির উপর প্রতিষ্ঠিত হয়।   অবকাঠামো  মেডিকেল কলেজ উন্নত শিক্ষার পাশাপাশি মানসম্মত চিকিৎসা সেবা প্রদান করে থাকে। ছাত্রছাত্রীদের প্রশিক্ষণের জন্য কলেজের সাথে তৈরী করা হয়েছে ৬৫০ শয্যা বিশিষ্ট একটি হাসপাতাল। ছাত্রছাত্রীদের জন্য রয়েছে বিশাল ক্যাম্পাস এবং আবাসিক হোস্টেল। ৬টি লেকচার হল, ১২টি টিউটোরিয়াল হল,৬টি ল্যাবরেটরি, ৪টি জাদুঘর, ৪টি রিডিং রুম, ৩টি সেমিনার হল সহ একটি লাইব্রেরী আছে।   আরও দেখুন   বাংলাদেশের মেডিকেল কলেজসমূহের তালিকা।   তথ্যসূত্র      বহিঃসংযোগ   স্বাস্থ্য অধিদপ্তর।  বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের হাসপাতাল
রাজকীয় সনদপ্রাপ্ত হিসাববিদ বা চার্টার্ড অ্যাকাউন্ট্যান্ট () ব্যবসার বিভিন্ন ক্ষেত্র যেমন হিসাব সংরক্ষণ, নিরীক্ষণ, অর্থায়ন, ব্যাবস্থাপনা এবং করসংক্রান্ত কাজ করে থাকেন। সনদপ্রাপ্ত হিসাববিদরা সচরাচর কোন হিসাবরক্ষণ প্রতিষ্ঠানে, সরকারী বা বেসরকারী প্রতিষ্ঠানে কিংবা কোন নিয়োগকর্তার পক্ষে সেবা প্রদান করেন। আবার কোন কোন সনদপ্রাপ্ত হিসাববিদ স্বাধীনভাবে কাজ করে থাকেন।  সনদপ্রাপ্ত হিসাববিদদের সংগঠনের সদস্য হতে গেলে একজন প্রার্থীকে সংগঠনের নিয়ম অনুযায়ী কয়েকটি ধাপে সজ্জিত পরীক্ষায় উত্তীর্ণ হতে হয় এবং একই সাথে ৩ থেকে ৪ বছরের পেশাগত প্রশিক্ষণ গ্রহণ করতে হয়।  রাজকীয় সনদপ্রাপ্ত হিসাববিদরাই সর্বপ্রথম পেশাজীবী যারা ১৮৫৪ সালে যুক্তরাজ্যে একটি পেশাজীবী সংগঠন তৈরী করেছিলেন। যুক্তরাজ্যের হিসাববিদদের এই পেশাজীবী সংগঠনটি হল "দি ইনিস্টিটিউট অফ চাটার্ড অ্যাকাউন্ট্যান্টস অফ ইংল্যান্ড অ্যান্ড ওয়েলস"।http://www.icaew.com/  ভারতে সর্বপ্রথম সনদপ্রাপ্ত হিসাববিদদের পেশাজীবী সংগঠন "দি ইনিস্টিটিউট অফ চাটার্ড অ্যাকাউনট্যান্টস অফ ইন্ডিয়া" (The Institute of Chartered Accountants of India) ১৯৪৯ সালে প্রতিষ্ঠিত হয়। বাংলাদেশে ১৯৭৩ সালে "দি ইনিস্টিটিউট অফ চাটার্ড অ্যাকাউন্ট্যান্টস অফ বাংলাদেশ" (ICAB) প্রতিষ্ঠিত হয়।http://www.icab.org.bd/index.php?option=com_content&view=article&id=156&Itemid=127  মার্কিন যুক্তরাষ্ট্রে এরূপ সংস্থাটির নাম "আমেরিকান ইনিস্টিটিউট অফ সার্টিফাইড পাবলিক অ্যাকাউন্ট্যান্টস"।http://www.aicpa.org/ মার্কিনীদের দ্বারা স্বীকৃত হিসাববিদগণ "সনদপ্রাপ্ত সরকারী হিসাববিদ" তথা "সার্টিফাইট পাবলিক অ্যাকাউন্ট্যান্ট" উপাধি লাভ করেন।   তথ্যসূত্র   বিষয়শ্রেণী:ব্যবসা বিষয়শ্রেণী:পেশা
আরবি আশারা শব্দের অর্থ দশ। আর মুবাশশারা অর্থ সুসংবাদপ্রাপ্ত। অতএব, আশারায়ে মুবাশশারা অর্থ সুসংবাদপ্রাপ্ত দশজন। ইসলামি পরিভাষায়, আশারায়ে মুবাশশারা বলতে বোঝায় হযরত মুহাম্মাদ (সাঃ) এর দশজন সাহাবীকে হাদিস অনুযায়ী যারা জীবদ্দশায় জান্নাতের প্রতিশ্রুতি পেয়েছিলেন।  তাঁদের নাম যথাক্রমে-   আবু বকর (রাঃ)  উমর ইবনুল খাত্তাব (রাঃ)  উসমান ইবনে আফফান (রাঃ)  আলি ইবনে আবু তালিব (রাঃ)  তালহা ইবনে উবাইদিল্লাহ (রাঃ)  জুবাইর ইবনুল আওয়াম (রাঃ)  আবদুর রহমান ইবনে আউফ (রাঃ)  সাদ ইবনে আবু ওয়াক্কাস (রাঃ)  সাঈদ ইবনে যায়িদ (রাঃ)  আবু উবাইদা ইবনুল জাররাহ (রাঃ)   ঘটনা  হিজরী দশম সালে মদিনায় এক ভয়াবহ দুর্ভিক্ষ দেখা দিয়েছিল। ফলে বহুলোক অনাহারে ও অর্ধাহারে দিনাতিপাত করছিল। কোনোদিক থেকে সাহায্য-সহযোগিতা ও খাদ্য সামগ্রী আমদানি হওয়ার সম্ভাবনা দেখা যাচ্ছিল না। এমনি এক দিন মহানবি হযরত মুহাম্মাদ (সাঃ) মদিনা মসজিদে খুতবা দান করছিলেন। এমন সময় হঠাৎ সংবাদ এল যে, শামদেশ থেকে প্রচুর খাদ্য সামগ্রী নিয়ে একদল বণিক মদীনায় আগমন করছে। তখন সব সাহাবা-এ-কিরাম বণিক দলের নিকট গমন করে। কেবলমাত্র দশজন সাহাবা তথায় গমন না করে মনোযোগ সহকারে মুহাম্মাদের এর খুতবা শ্রবণে নিমগ্ন রইলেন। হযরত মুহাম্মাদ (সাঃ) তাদের প্রতি সন্তুষ্ট হয়ে একে একে তাঁদের নাম উল্লেখ করে তাদেরকে জান্নাতবাসী বলে ঘোষণা করেন।   হাদিস    শিয়া দৃষ্টিতে  শিয়ারা এই হাদিস পুরাপুরি প্রত্যাখ্যান করেছে। তাদের মতে এইরকম কোনো হাদিস মুহাম্মদ-কর্তৃক উদ্ধৃত হয় নি।  আরও দেখুন মানাকিব  তথ্যসূত্র    বহিঃসংযোগ   Presenting Abu Bakr as the first of "ten promised paradise"   Great Muslims Of All Times  Sahaba   বিষয়শ্রেণী:হাদিস বিষয়শ্রেণী:পুরুষ সাহাবা বিষয়শ্রেণী:জান্নাত বিষয়শ্রেণী:ইসলাম সম্পর্কিত তালিকা বিষয়শ্রেণী:ব্যক্তিদল বিষয়শ্রেণী:সাহাবা
ওগ্যুস্ত রোদাঁ () (১২ নভেম্বর, ১৮৪০ – ১৭ নভেম্বর, ১৯১৭) ১৯শ ও ২০শ শতাব্দীর একজন বিখ্যাত ফরাসি ভাস্কর। তার কাজ উনিশ শতকের শেষভাগে শিল্পের জগতে গভীর প্রভাব ফেলে। বোজার (Beaux-arts) ধারার যুগপৎ অনুগামী ও বিরোধী এ ভাস্কর জটিল মনুষ্য মূর্তি নির্মাণে অদ্বিতীয় নৈপুণ্য দেখান, যা তাকে পূর্ববর্তী ও পরবর্তী সমস্ত ভাস্কর্য-নির্মাণ ধারা থেকে আলাদা করে রেখেছে।   ওগ্যুস্ত রোদাঁ ভাস্কর্যের চিত্রশালা    তথ্যসূত্র    বহিঃসংযোগ    Musée Rodin, Paris  Rodin Museum, Philadelphia  Rodin Collection, Stanford University    বিষয়শ্রেণী:১৮৪০-এ জন্ম বিষয়শ্রেণী:১৯১৭-এ মৃত্যু বিষয়শ্রেণী:ফরাসি ভাস্কর বিষয়শ্রেণী:অসম্পূর্ণ
thumb|হৃষিকেশ দাস রোড হৃষিকেশ দাস রোড বাংলাদেশের রাজধানী ঢাকা শহরের সূত্রাপুর থানার অন্তর্গত একটি ঐতিহ্যবাহী সড়ক। সড়কটির পাশে বেশ কিছু পুরনো ও ঐতিহ্যমণ্ডিত স্থাপনা বিদ্যমান।  নামকরণ ধনাঢ্য জমিদার ও ব্যবসায়ী হৃষিকেশ দাস মিউনিসিপ্যাল স্ট্রিট থেকে নারিন্দা পুল পর্যন্ত রাস্তার বৈদ্যুতিক বাতির খরচ প্রদান করেন। এজন্য ওয়াল্টার রোডের এ অংশের নাম হৃষিকেশ দাস রোড রাখা হয়। কিংবদন্তীর ঢাকা, নাজির হোসেন, ৩য় সংস্করণ, এপ্রিল ১৯৯৫, পৃষ্ঠা ১৩৮-১৩৯, ISBN 984-30-0153-2  হৃষিকেশ দাস হৃষিকেশ দাস উনিশ শতকের একজন ধনাঢ্য ব্যাংকার ও ব্যবসায়ী ছিলেন। তিনি ইট-সুরকি প্রভৃতি উৎপাদন এবং চুন, কাঠ, কয়লা ইত্যাদির বাণিজ্য করতেন। এছাড়া তিনি ছিলেন একজন জমিদার।'ঢাক্কা: হিস্টোরি অ্যান্ড রোমান্স ইন প্লেস নেমস', আজিমুষাণ হায়দার, (১৯৬৭) ১৯৩০ সালের প্রথম দিকে তিনি টিকাটুলীতে সাত একর জমির উপরে বিখ্যাত রোজ গার্ডেন নির্মাণ করেন।   ঐতিহ্যবাহী স্থাপনা thumb|শ্রীযুত মদন গোপাল জিউ বিগ্রহ ঠাকুর মন্দির হৃষিকেশ দাস রোডের দুপাশে ব্রিটিশ আমলের অসংখ্য স্থাপনা ছড়িয়ে আছে, যেগুলো প্রায় শতাধিক বছরের পুরনো। এসব বাড়িগুলোয়  অর্ধবৃত্তাকার তোরণ, রঙিন কাচের জানালা, লতাপাতার নকশা করা প্যারাপেট এবং ধাতব বা কাঠের স্তম্ভে স্থাপিত চমৎকার ঝুলবারান্দা দেখা যায়। বাহির থেকে দেখে এসব ভবনের সম্পূর্ণ সৌন্দর্য অনুধাবন করা যায় না। অনেক বাড়ির ভিতরে উন্মুক্ত আঙিনা আছে যা কেবল সরু প্রবেশপথ দিয়ে ভিতরে গেলেই দেখা সম্ভব।  প্রবীণ স্থানীয়দের ভাষ্যমতে এখানে মুড়াপাড়া জমিদার পরিবারেরও একটি বাড়ি আছে। বহু জমিদার, যাদের জমিদারি ঢাকার বাইরে ছিল, তারাও এখানে বসতবাড়ি নির্মাণ করেছিলেন। তা থেকে এই এলাকাটির ঐতিহাসিক গুরুত্ব অনুধাবন করা যায়।  এখানে শ্রীযুত মদন গোপাল জিউ বিগ্রহ ঠাকুর মন্দির এবং শ্রী শ্রী সীতানাথ জিউ বিগ্রহ মন্দির নামে দুটি পুরনো মন্দির রয়েছে। তবে সংরক্ষণের অভাবে এগুলো স্থাপত্যিক সৌন্দর্য হারাচ্ছে।   ১৬৬৪ সালে প্রতিষ্ঠিত হায়াত ব্যাপারীর মসজিদটি এই রোডে অবস্থিত। নারিন্দা পুলের নির্মাতা হায়াত ব্যাপারী মসজিদটি প্রতিষ্ঠা করেন। বর্তমানে মসজিদটির প্রাথমিক রূপ আর নেই। এটি দেখতে নারিন্দার বিনত বিবির মসজিদ এর অনুরূপ এবং এতে একটিমাত্র গম্বুজ ছিল।'ঢাক্কা: আ রেকর্ড অফ ইটস চেঞ্জিং ফরচুনস', আহমদ হাসান দানি (১৯৬২)   চিত্রকক্ষ   তথ্যসূত্র  বিষয়শ্রেণী:ঢাকার রাস্তা বিষয়শ্রেণী:পুরান ঢাকা
নিউজিল্যান্ড ডলার (    ; চিহ্ন : $, NZ$ ; কোড : NZD ) হল নিউজিল্যান্ড, কুক দ্বীপপুঞ্জ, নিউ, রস নির্ভরতা, টোকেলাউ এবং একটি ব্রিটিশ অঞ্চল, পিটকেয়ার্ন দ্বীপপুঞ্জের সরকারী মুদ্রা এবং আইনি দরপত্র । নিউজিল্যান্ডের মধ্যে, এটি প্রায় সবসময় ডলার চিহ্ন ($) দিয়ে প্রকাশ  করা হয়। "$NZ" বা "NZ$" কখনও কখনও ব্যবহৃত হয় যখন এটিকে অন্যান্য ডলার -ডিনোমিনেটেড মুদ্রা থেকে আলাদা করার জন্য প্রয়োজন হয়।  ১৯৬৭ সালে প্রবর্তিত, ডলার ১০০ সেন্টে বিভক্ত। সব মিলিয়ে এতে পাঁচটি কয়েন এবং পাঁচটি নোট রয়েছে যার মধ্যে সবচেয়ে ছোটটি হল ১০ সেন্টের মুদ্রা ; মুদ্রাস্ফীতি এবং উৎপাদন খরচের কারণে ছোট মূল্য বন্ধ করা হয়েছে।  মুদ্রা লেনদেনের পরিপ্রেক্ষিতে, নিউজিল্যান্ড ডলারকে কখনও কখনও অনানুষ্ঠানিকভাবে "কিউই" বা "কিউই ডলার" বলা হয়, যেহেতু উড়ন্ত পাখি, কিউই, তার এক ডলারের মুদ্রায় চিত্রিত করা হয়েছে। এটি বিশ্বের দশম সর্বাধিক ব্যবসা করা মুদ্রা, যা ২০১৯ সালে বৈশ্বিক বৈদেশিক মুদ্রা বাজারের দৈনিক টার্নওভারের ২.১% প্রতিনিধিত্ব করে  তথ্যসূত্র  বিষয়শ্রেণী:ডলার বিষয়শ্রেণী:ওশেনিয়ার মুদ্রা বিষয়শ্রেণী:প্রচলিত মুদ্রা
কালানউর () ভারতের হরিয়ানা রাজ্যের রোহতক জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০০ মিটার (৬৫৬ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে কালানউর শহরের জনসংখ্যা হল ১৬,৮৪৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে কালানউর এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
ভ্যাটিকান সিটি জাতীয় ফুটবল দল () হচ্ছে আন্তর্জাতিক ফুটবলে ভ্যাটিকান সিটির প্রতিনিধিত্বকারী পুরুষদের জাতীয় দল, যার সকল কার্যক্রম ভ্যাটিকান সিটির ফুটবলের সর্বোচ্চ নিয়ন্ত্রক সংস্থা ভ্যাটিকান অপেশাদার ক্রীড়া অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা উয়েফাের সদস্যপদ লাভ করেনি। ১৯৯৪ সালে, ভ্যাটিকান সিটি প্রথমবারের মতো আন্তর্জাতিক খেলায় অংশগ্রহণ করেছে; ইতালির রোমে অনুষ্ঠিত ভ্যাটিকান সিটি এবং সান মারিনোর মধ্যকার উক্ত ম্যাচটি ০–০ গোলে ড্র হয়েছে।  ৫০০ ধারণক্ষমতাবিশিষ্ট কাম্পো পিও একাদশে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ভ্যাটিকান সিটিতে অবস্থিত। বর্তমানে এই দলের ম্যানেজারের দায়িত্ব পালন করছেন জানফ্রাঙ্কো গুয়াদাগনলি।  ফিফা এবং উয়েফাের সদস্যপদ না থাকার ফলে ভ্যাটিকান সিটি এপর্যন্ত একবারও ফিফা বিশ্বকাপ এবং উয়েফা ইউরোপীয় চ্যাম্পিয়নশিপে অংশগ্রহণ করতে পারেনি।  র‌্যাঙ্কিং ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে ভ্যাটিকান সিটির কোন স্থান নেই। অন্যদিকে, বিশ্ব ফুটবল এলো রেটিংয়ে ভ্যাটিকান সিটির সর্বোচ্চ অবস্থান হচ্ছে ২১২তম (যা তারা ২০০২ সালে অর্জন করেছিল) এবং সর্বনিম্ন অবস্থান হচ্ছে ২২২। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:  বিশ্ব ফুটবল এলো রেটিং  তথ্যসূত্র  বহিঃসংযোগ    বিষয়শ্রেণী:ভ্যাটিকান সিটি জাতীয় ফুটবল দল বিষয়শ্রেণী:ইউরোপের জাতীয় ফুটবল দল
অলোয়া জমিদার বাড়ি বাংলাদেশ এর টাঙ্গাইল জেলার টাঙ্গাইল সদর উপজেলার অলোয়া ভবানীতে অবস্থিত এক ঐতিহাসিক জমিদার বাড়ি।    ইতিহাস  প্রায় ১৮০০ শতকে জমিদার সচী নাথ রায় চৌধুরী বর্তমান টাঙ্গাইল সদরের পৌরসভা এলাকায় ১৩২ শতাংশ জমির উপর এই অলোয়া জমিদার বাড়িটি স্থাপন করেন। এরপর বংশপরামপণায় জমিদার বংশধররা এখানে জমিদারী পরিচালনা করতে থাকেন। একসময় জমিদারী প্রথা বিলুপ্ত হয়ে গেলে এই জমিদার বাড়িটি পরিত্যক্ত হয়ে যায়। আবশ্যক পরিত্যক্ত হওয়ার দীর্ঘ কয়েক বছর পর বাড়িটির কিছু অংশে বাংলাদেশ সরকার ১৯৮০ সাল থেকে এখন পর্যন্ত স্থানীয় ভূমি অফিস হিসেবে ব্যবহার করে আসতেছেন। বাকী অংশ এখন প্রায় ধ্বংসের মুখে। এই জমিদার বাড়ির শেষ জমিদার ছিলেন কনক লতা রায় চৌধুরী। তিনি তার পরিবার নিয়ে ১৯৫০ সালে ভারতে চলে যান।   বর্তমান অবস্থা  পুরো জমিদার বাড়ির মাত্র একটি কক্ষে বাংলাদেশ সরকারের স্থানীয় ইউনিয়ন ভূমি অফিস হিসেবে ব্যবহৃত হচ্ছে। আর বাকীগুলো ব্যবহৃত না হওয়ায় ও পরিচর্জা না থাকায় এখন প্রায় অনেকটা ধ্বংসের মুখে।   তথ্যসূত্র   বিষয়শ্রেণী:টাঙ্গাইল জেলার দর্শনীয় স্থান বিষয়শ্রেণী:জমিদার বাড়ি
থাম্ব|ঘড়ার সাধারণ আকৃতি ঘড়া ভারত ও পাকিস্তানে তৈরি একপ্রকার কলসজাতীয় মৃৎপাত্র। এটি পানীয় জল সংরক্ষণ এবং শীতল রাখার জন্য ব্যবহৃত হয়।  ঘড়া শব্দটি পাহাড়ি, বাংলা এবং ওড়িয়া তিনটি ভাষাতেই প্রায় একই অর্থে বিদ্যমান রয়েছে যা উদ্ভূত হয়েছে সংস্কৃত শব্দ ঘটা হতে। এটিকে হিন্দিতে লেখা হয় घड़ा, নেপালি ভাষায় घड़ा, উর্দুতে گھڑا, এবং পাঞ্জাবিতে ਘਡ਼ਾ।  ঘড়া শব্দটি প্রাপ্তবয়স্ক পুরুষ ঘড়িয়ালের শুঁড়ের উপর ফাঁপা বাল্বযুক্ত প্রোটিউবারেন্সের জন্যও ব্যবহৃত হয় কারণ এটি দেখতে ঘড়ার মতো আকৃতির। এই প্রোটিউবারেন্স তাদেরকে ৭৫ মিটার (২৪৬ ফুট) দূর থেকে শোনা যায় এমন একপ্রকার হিস্হিস্ শব্দ নির্গত করতে সাহায্য করে।   তথ্যসূত্র   বিষয়শ্রেণী:ভারতীয় মৃৎশিল্প বিষয়শ্রেণী:বাংলাদেশী মৃৎশিল্প বিষয়শ্রেণী:পাকিস্তানি মৃৎশিল্প
আলবেনীয় ফুটবল অ্যাসোসিয়েশন (, ; এছাড়াও সংক্ষেপে এএফএ নামে পরিচিত) হচ্ছে আলবেনিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩০ সালের ৬ই জুন তারিখে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৪ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর আলবেনিয়ার রাজধানী তিরানায় অবস্থিত।  এই সংস্থাটি আলবেনিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কাটেগরিয়া সুপারিওরে, আলবেনীয় কাপ এবং আলবেনীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে আলবেনীয় ফুটবল অ্যাসোসিয়েশনের সভাপতির দায়িত্ব পালন করছেন আর্মান্ড ডুকা এবং সাধারণ সম্পাদকের দায়িত্ব পালন করছেন ইলির শুকলু।   কার্যালয়  তিরানা  ডুরেস Inagurohet zyra e pare rajonale e FSHF-se ne Durres  FSHF.org শকোডার    সভাপতি  নংনামকার্যকাল১লুইগি শালা১৯৩০২ইজেডিন বেশিরি১৯৩২৩আন্টন মাজরেকু১৯৪৫–১৯৭০৪জাইবার কোনচি১৯৭০–১৯৮০৫ক্রিস্টাক মিচো১৯৮০–১৯৯০৬এডুয়ার্ড ডেরভিশি১৯৯০–১৯৯৭৭মিচো পাপাধোপুলি১৯৯৭–২০০২৮আর্মান্ড ডুকা২০০২–বর্তমান   কর্মকর্তা    অবস্থান  নাম সভাপতি  আর্মান্ড ডুকা সহ-সভাপতি  এডভিন লিবোহোভা লুফটি নুরিও সাধারণ সম্পাদক  ইলির শুকলু কোষাধ্যক্ষ  এডভিন লিবোহোভা গণমাধ্যম এবং যোগাযোগ পরিচালক  ট্রিটান কোকোনা প্রযুক্তিগত পরিচালক  ইলির শুকলু ফুটসাল সমন্বয়কারী  ড্রিটান বাবামুস্টা জাতীয় দলের কোচ (পুরুষ)  এডোয়ার্ডো রেয়া জাতীয় দলের কোচ (নারী)  আরমির গ্রিমায় রেফারি সমন্বয়কারী  সোকোল ইয়ারেৎসি   তথ্যসূত্র    বহিঃসংযোগ       এফএসএইচএফ সংবিধি, ২০০৯  এফএসএইচএফ, আলবেনিয়া ফুটবলের ইতিহাস সম্পর্কিত তথ্যচিত্র  আলবেনিয়াসকার  ফিফা-এ আলবেনীয় ফুটবল অ্যাসোসিয়েশন    উয়েফা-এ আলবেনীয় ফুটবল অ্যাসোসিয়েশন   জাতীয় ফুটবল দল  উয়েলৎফুসবল  আলবেনিয়াস্পোর্ট  আলবেনিয়াস্পোর্ট.নেট    বিষয়শ্রেণী:১৯৩০-এ আলবেনিয়া-এ প্রতিষ্ঠিত বিষয়শ্রেণী:১৯৩০-এ প্রতিষ্ঠিত ক্রীড়া সংস্থা বিষয়শ্রেণী:আলবেনিয়ার ক্রীড়া নিয়ন্ত্রণ সংস্থা বিষয়শ্রেণী:আলবেনিয়ার ফুটবল পরিচালনা পরিষদ বিষয়শ্রেণী:উয়েফার সদস্য বিষয়শ্রেণী:আলবেনিয়ায় ফুটবল
বালি ঘাট রেলওয়ে স্টেশন হল হাওড়ার পূর্ব রেলওয়ের একটি স্টেশন। এটি শিয়ালদহ থেকে ১৫কিলোমিটার দূরে পূর্ব রেলের শিয়ালদহ-ডানকুনি লাইনে ডানকুনি জংশন থেকে ৭ কিলোমিটার দূরে অবস্থিত। এটি কলকাতা শহরতলির রেলওয়ে ব্যবস্থার অংশ। ডানকুনি এবং বর্ধমান লোকাল ট্রেনগুলি এই জায়গাটিকে শিয়ালদহ স্টেশন এবং শিয়ালদহ মেন লাইনের অন্যান্য স্টেশনগুলির সাথে সংযুক্ত করে। এটি দমদম এবং ডানকুনির মধ্যে একটি গুরুত্বপূর্ণ রেলওয়ে স্টেশন।   ইতিহাস   শিয়ালদহ-ডানকুনি লাইনটি ১৯৩২ সালে ইস্টার্ন বেঙ্গল রেলওয়ে দ্বারা খোলা হয়।   লাইনটি ১৯৬৫ সালে বিদ্যুতায়িত হয়।   স্টেশন    স্টেশন বিন্যাস    প্ল্যাটফর্ম বিন্যাস  জিরাস্তায় স্তরপ্রস্থান/প্রবেশপৃ 1Side platform No- 1, doors will open on the left → ডানকুনি → → দিকে ← ← দিকেP2Side platform No- 2, doors will open on the left    ট্র্যাক বিন্যাস    তথ্যসূত্র   বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:১৮৬৫-এ ব্রিটিশ ভারতে প্রতিষ্ঠিত বিষয়শ্রেণী:১৮৬৫-এ চালু রেলওয়ে স্টেশন বিষয়শ্রেণী:১৮৬৫-এ ভারতে চালু রেলওয়ে স্টেশন বিষয়শ্রেণী:কলকাতা শহরতলি রেল স্টেশন
বিমান বাগচী (জন্ম: ১ জানুয়ারি, ১৯৫৪) একজন ভারতীয় বায়োফিজিকাল রসায়নবিদ, তাত্ত্বিক রসায়নবিদ এবং ইন্ডিয়ান ইনস্টিটিউট অব সায়েন্সের সলিড স্টেট অ্যান্ড স্ট্রাকচারাল কেমিস্ট্রি ইউনিটের একজন অমৃত মোদি অধ্যাপক। তিনি পরিসংখ্যান মেকানিক্স বিষয়ে পড়াশুনার জন্য পরিচিত; বিশেষত ফেজ ট্রানজিশন এবং নিউক্লিয়েশন, সলভেশন ডায়নামিক্স, ইলেক্ট্রোলাইট ট্রান্সপোর্টের মোড-কাপলিং থিয়োরি, জৈবিক ম্যাক্রোমলিকিউলের গতিবিদ্যা (প্রোটিন, ডিএনএ ইত্যাদি), প্রোটিন ভাঁজ, এনজাইম গতিবিজ্ঞান, অতি ঠাণ্ডা তরল এবং প্রোটিন হাইড্রেশন স্তর অধ্যয়নের জন্যেও সবিশেষ পরিচিতি লাভ করেছেন। তিনি ইন্ডিয়ান ন্যাশনাল সায়েন্স অ্যাকাডেমি, ইন্ডিয়ান একাডেমি অব সায়েন্স এবং ওয়ার্ল্ড একাডেমি অব সায়েন্সেস এর একজন নির্বাচিত সহযোগী। বেশ কয়েকটি বৈজ্ঞানিক নিবন্ধ ছাড়াও তিনি দুটি বই লিখেছেন। সেগুলি হল মলিকিউলার রিল্যাক্সেশন ইন লিকুইডস এবং ওয়াটার ইন বায়োলজিক্যাল অ্যান্ড কেমিক্যাল প্রসেসেস: ফ্রম স্ট্রাকচার অ্যান্ড ডায়নামিক্স টু ফাংশান। বৈজ্ঞানিক গবেষণার জন্য ভারত সরকারের শীর্ষস্থানীয় সংস্থা কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চ তাকে ১৯৯১ সালে শান্তি স্বরূপ ভাটনগর পুরস্কারে ভূষিত করেছেন। রাসায়নিক বিজ্ঞানে তার অবদানের জন্য এটি একটি সর্বোচ্চ ভারতীয় বিজ্ঞান পুরস্কার।   জীবনী   বিমান বাগচী ১৯৫৪ সালের ইংরেজি নববর্ষের দিনে জন্মগ্রহণ করেছিলেন ভারতের পশ্চিমবঙ্গ রাজ্যের কলকাতায়। তার পিতা বিনয় কুমার বাগচী ছিলেন একটি স্কুলের অধ্যক্ষ এবং তার মা  আভা ছিলেন একাধারে গৃহবধূ ও খণ্ডকালীন শিক্ষক। তিনি ১৯৭৪ সালে প্রেসিডেন্সি কলেজ, কলকাতা (বর্তমান সময়ের প্রেসিডেন্সি বিশ্ববিদ্যালয়) থেকে রসায়নে স্নাতক ডিগ্রি লাভ করেন এবং ১৯৭৬সালে কলকাতা বিশ্ববিদ্যালয় থেকে স্নাতকোত্তর ডিগ্রি অর্জন করেন। এরপর মার্কিন যুক্তরাষ্ট্রে গিয়ে তিনি ব্রাউন বিশ্ববিদ্যালয় থেকে ডক্টরাল গবেষণা করেন। এটি একটি আইভি লিগ সংস্থা, যেখানে তিনি ১৯৮০ সালে অধ্যাপক জুলিয়ান গিবসের সাথে কাজ করে পিএইচডি অর্জন করেছিলেন। তিনি তার পোস্ট-ডক্টরাল পড়াশোনা করেছেন শিকাগো বিশ্ববিদ্যালয়ের জেমস ফ্রাঙ্ক ইনস্টিটিউট থেকে, একজন গবেষণা সহযোগী হিসাবে। এখানে তিনি ১৯৮৩ অবধি ডেভিড ডব্লিউ. অক্সটোবি, গ্রাহাম ফ্লেমিং এবং স্টুয়ার্ট রাইসের মতো নামী রসায়নবিদদের সাথে কাজ করার সুযোগ পেয়েছিলেন। এরপর তিনি এক বছরের জন্য রবার্ট জ্বোয়ানজিগ এর মেরিল্যান্ড বিশ্ববিদ্যালয়ের পরীক্ষাগারে চলে যান। বাগচী ১৯৮৪ সালে ভারতে ফিরে আসেন এবং ইন্ডিয়ান ইন্সটিট্যুট অব সায়েন্সের (আইআইএসসি) সলিড স্টেট এবং স্ট্রাকচারাল কেমিস্ট্রি বিভাগে প্রভাষক হিসাবে যোগদান করেন। সেখানে তিনি বাগচি গবেষণা গ্রুপ প্রতিষ্ঠা করেছেন এবং অমৃত মোদি অধ্যাপক হিসাবে কাজ করছেন।   আরো দেখুন    ডেভিড ডব্লিউ. অক্সটোবি  গ্রাহাম ফ্লেমিং  স্টুয়ার্ট এ. রাইস  রবার্ট জ্বোয়ানজিগ   টীকা    তথ্যসূত্র    বহিঃসংযোগ        আরো পড়ুন     বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাঙালি বিজ্ঞানী বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় বৈজ্ঞানিক লেখক বিষয়শ্রেণী:ভারতীয় জাতীয় বিজ্ঞান একাডেমীর সভ্য বিষয়শ্রেণী:২০শ শতাব্দীর ভারতীয় রসায়নবিদ বিষয়শ্রেণী:কলকাতার বিজ্ঞানী
আর্থার কলিন্স ছিলেন একজন ইংরেজ ক্রিকেটার। তিনি ১৮৯৫ থেকে ১৯০২ সালের মধ্যে সাসেক্সের হয়ে প্রথম-শ্রেণীর ক্রিকেট খেলেছিলেন। তিনি ৫৩টি প্রথম-শ্রেণীর ম্যাচে ডানহাতি ব্যাটসম্যান হিসেবে খেলেছেন তাছাড়া তিনি বাম-হাতি অর্থোডক্স স্পিন বল করতেন ।   ক্রিকেট জীবন  ওপেনিং ব্যাটসম্যান হিসেবে তিনি ১৯০০ সালের জুনে গ্লুচেস্টারশায়ারের বিপক্ষে তার একমাত্র প্রথম-শ্রেণীর সেঞ্চুরি করেন। সেই ম্যাচে কলিন্স পর্যায়ক্রমে ২২ রান এবং ১০২ রান করেছিলেন।  পরবর্তীতে একই মাসের শেষের দিকে, ইস্টবোর্নে তিনি ১৯৫ মিনিট ব্যাট করেছিলেন এবং এসেক্সের বিপক্ষে দলের মোট ১০৮ রানের মধ্যে সর্বোচ্চ ২৯ রান করেছিলেন।   ১৯০১ সালে তিনি টাইফয়েড জ্বরে আক্রান্ত হন যার ফলে সেই মৌসুমে তার আর খেলা হয় নি।  ১৮৯৬ সালে গ্লুচেস্টারশায়ারের বিপক্ষে সাসেক্সের দুটি ম্যাচে তিনি তার স্পিন বোলিংয়ের মাধ্যমে ডব্লিউজি গ্রেসকে দুবার আউট করেছিলেন, যদিও গ্রেস দুটি ম্যাচে মোট ৫৪৭ রান করেছিলেন।    জন্ম ও মৃত্যু  আর্থার কলিন্স ৭ সেপ্টেম্বর ১৮৭১ সালে ইংল্যান্ডের সাসেক্সের পূর্ব গ্রিনস্টেড শহরে জন্মগ্রহণ করেন ও ২২ জুলাই ১৯৪৫ সালের সাসেক্সের হ্যাডলো ডাউন গ্রামে মৃত্যুবরণ করেন।   তথ্যসূত্র    বিষয়শ্রেণী:সাসেক্সের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:১৯৪৫-এ মৃত্যু বিষয়শ্রেণী:১৮৭১-এ জন্ম
স্রজান মিয়াইলোভিচ (, ; জন্ম: ১০ নভেম্বর ১৯৯৩) হলেন একজন সার্বীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেড এবং সার্বিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  ২০০৯ সালে, মিয়াইলোভিচ সার্বিয়া অনূর্ধ্ব-১৭ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন। প্রায় তিন বছর যাবত সার্বিয়ার বয়সভিত্তিক দলের হয়ে খেলার পর, তিনি ২০১২ সালে সার্বিয়ার হয়ে আন্তর্জাতিক পর্যায়ে অভিষেক করেছেন; সার্বিয়ার জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।  প্রারম্ভিক জীবন স্রজান মিয়াইলোভিচ ১৯৯৩ সালের ১০ই নভেম্বর তারিখে সার্বিয়া ও মন্টিনিগ্রোর পোজেগায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মিয়াইলোভিচ সার্বিয়া অনূর্ধ্ব-১৭, সার্বিয়া অনূর্ধ্ব-১৯ এবং সার্বিয়া অনূর্ধ্ব-২১ দলের হয়ে খেলার মাধ্যমে সার্বিয়ার প্রতিনিধিত্ব করেছেন। সার্বিয়ার বয়সভিত্তিক দলের হয়ে তিনি প্রায় ৭ বছরে ২৭ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল সার্বিয়া  ২০১২  ৫  ০ সর্বমোট  ৫  ০  তথ্যসূত্র  বহিঃসংযোগ                     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:সার্বীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:রেড স্টার বেলগ্রেডের খেলোয়াড় বিষয়শ্রেণী:সার্বীয় সুপারলিগার খেলোয়াড় বিষয়শ্রেণী:সার্বিয়ার আন্তর্জাতিক যুব ফুটবলার বিষয়শ্রেণী:সার্বিয়ার আন্তর্জাতিক ফুটবলার বিষয়শ্রেণী:কায়সেরিস্পোরের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:ক্রিলিয়া সভিয়াতভ সামারার খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:টিএফএফ প্রথম লিগের খেলোয়াড় বিষয়শ্রেণী:ইউএই প্রো লিগের খেলোয়াড় বিষয়শ্রেণী:রাশিয়ায় প্রবাসী ফুটবলার বিষয়শ্রেণী:সার্বিয়ার অনূর্ধ্ব-২১ আন্তর্জাতিক ফুটবলার
ইউলিসিস একটি আধুনিক উপন্যাস যা আইরিশ লেখক জেমস জয়েস-এর কালজয়ী সৃষ্টি। ১৯২২ সালে এই গ্রন্থটি প্রকাশিত হয়। অধিকাংশ সাহিত্য সমালোচকরা ইউলিসিস-কে ইংরেজি ভাষায় লিখিত বিংশ শতাব্দীর শ্রেষ্ঠ উপন্যাস বলে গণ্য করে থাকেন।  ইউলিসিস-এর কাহিনী একটিমাত্র দিনকে ঘিরে। ১৯০৪ সালের ১৬ জুন। এই সাধারণ একটি দিনে এক সাধারণ নাগরিক লেওপোল্ড ব্লুম (Leopold Bloom) ডাবলিন শহরের এক প্রান্ত থেকে আরেক প্রান্ত পর্যন্ত ঘুরে বেড়ান নানা কাজে। প্রাচীন গ্রিক কবি হোমার-এর রচিত মহাকাব্য ওডিসি-র সাথে উপন্যাসটির অনেক সাদৃশ্য খুঁজে পাওয়া যায়। ওডিসি কাব্যের বীর ইউলিসিস-এর নামেই উপন্যাসের নামকরণ। জয়েস-এর ভক্তরা ১৬ জুন দিনটিকে ব্লুম-দিবস (Bloomsday) হিসেবে পালন করে থাকেন।  ইউলিসিস বিশাল এক গ্রন্থ। কোন কোন সংস্করণের দৈর্ঘ্য হাজার পৃষ্ঠার উপরে চলে গিয়েছে। বিগত আশি বছর ধরে সাহিত্য বিশারদরা বইটির চুলচেরা বিশ্লেষণ করে যাচ্ছেন। বইটি সাহিত্যাঙ্গণে অনেক বিতর্কেরও জন্ম দিয়েছে।  বিংশ শতকের শুরুতে আধুনিকতাবাদ (modernism) নামে যে সাহিত্যধারার সৃষ্টি হয়, ইউলিসিস তার অতি ঊতকৃষ্ট একটি উদাহরণ। (review of Danius book). বিরতিহীন চৈতন্যবর্ণনার (stream of consciousness) অনবদ্য প্রয়োগের জন্যে উপন্যাসটি যথার্থই বিখ্যাত। এ ছাড়াও জয়েস-এর অভিনব গদ্যশৈলী, গদ্য নিয়ে বিচিত্র সব পরীক্ষা-নিরীক্ষা, কুশলী চরিত্রায়ন ও চমতকার রসবোধ বইটিকে স্বতন্ত্রতা এনে দিয়েছে। তবে বইটি বেশ দুরূহপাঠ্য যে কারণে কেউ কেউ এর সমালোচনা করেছেন।  ১৯৯৯ সালে মার্কিন যুক্তরাষ্ট্রের প্রখ্যাত প্রকাশক মডার্ন লাইব্রেরী শতাব্দীর সেরা ১০০টি ইংরেজি উপন্যাসের তালিকা প্রনয়ন করে। ইউলিসিস তালিকার শীর্ষে স্থান পায়।   তথ্যসূত্র   বিষয়শ্রেণী:ইংরেজি উপন্যাস বিষয়শ্রেণী:মডার্ন লাইব্রেরি প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাস বিষয়শ্রেণী:জেমস জয়েসের উপন্যাস বিষয়শ্রেণী:উপন্যাসে ব্যভিচার বিষয়শ্রেণী:বিবাচনকৃত বই বিষয়শ্রেণী:আধুনিক উপন্যাস বিষয়শ্রেণী:পর্বক্রমে প্রথম প্রকাশিত উপন্যাস
থাম্ব করুনা মোকামিয়া কামিল মাদ্রাসা বরগুনা জেলার বেতাগী উপজেলাধীন মোকামিয়া ইউনিয়নের মোকামিয়া গ্রামে অবস্থিত একটি ধর্মীয় শিক্ষাপ্রতিষ্ঠান।এটি ইসলামি আরবি বিশ্ববিদ্যালয় কর্তৃক স্বীকৃত কামিল মাদ্রাসা।   প্রতিষ্ঠাঃ  মোকামিয়া দরবার শরীফের মরহুম পীর সাহেব শাহ সূফী আলহাজ্ব হযরত মাওলানা হাছান উদ্দিন(রহঃ) ১৯৪২ সালের ৪ জানুয়ারী মাদ্রাসাটি প্রতিষ্ঠিত করেন। প্রতিষ্ঠানটি ১৯৮১ সালের ১ জুলাই  মাদ্রাসা শিক্ষা বোর্ডের আনুষ্ঠানিক স্বীকৃতি লাভ করে।যার EIIN100273   ভৌগোলিক অবস্থানঃ  বরগুনা জেলার বেতাগী উপজেলার মোকামিয়া সদর ইউনিয়নাধীন মোকামিয়া গ্রামে বেতাগী-বরগুনা প্রধান সড়কের পশ্চিম পাশে অবস্থিত।   শিক্ষা কার্যক্রমঃ  মাদ্রাসার শিক্ষার্থীর সংখ্যা ৪০০ এর অধিক  • ইবতেদায়ী  • দাখিল ( সাধারণ ও কম্পিউটার)  • আলিম (সাধারণ)  • ফাযিল ( বি.এ পাস)  • কামিল (স্নাতকোত্তর)   অবকাঠামোঃ  মাদ্রাসার মোট ভবনসংখ্যা ৫ টি; এর মধ্যে ২টি দ্বিতল ভবন, ৩ এক তলা ভবন, একটি দ্বিতল জামে মসজিদ রয়েছে।এবং আলহাজ্ব হযরত মাওলানা হাছান উদ্দিন(রহঃ) এর মাজার রয়েছে।  এই প্রতিষ্ঠানটি সর্বোমোট ২৬৬ শতক জমির উপর প্রতিষ্ঠিত। এর, শ্রেণি কক্ষ ৪৪ টি, অফিস কক্ষ ৩ টি, শিক্ষক মিলনায়তন ১ টি, গ্রন্থাগার ২ টি, কম্পিউটার কক্ষ ২ টি এবং ছাত্র-ছাত্রীদের জন্য ২ টি পৃথক কমন রুম আছে।   ফলাফলঃ  প্রতিবছর ইবতেদায়ী সমাপনী, জেডিসি, দাখিল, আলিম, ফাযিল ও কামিল শ্রেণিতে কাঙ্খিতসংখ্যক শিক্ষার্থী A+ অর্জন সহ শতভাগ পাশ করে আসছে। পাবলিক পরীক্ষার ফলাফলে প্রতিষ্ঠানটির উপজেলা ও জেলা পর্যায় বেশ সুনাম রয়েছে।   বার্ষিক মাহফিলঃ  মোকামিয়া দরবার শরীফের তত্ত্বাবধানে প্রতিবছর ১২ ও ১৩ ই ফাল্গুন অত্র প্রতিষ্ঠানে বার্ষিক মাহফিল অনুষ্ঠিত হয়। এতে ভারতের ফুরফুরা, জৈনপুর সিলসিলার পীর-মাশায়েখ সহ দক্ষিণ বঙ্গের ছারছীনা, নেছারাবাদ, মোকামিয়া, হদুয়া, পাঙ্গাশিয়া ও চৈতার পীরসাহেবগন তাশরীফ এনে ওয়াজ নসীহত করেন।  তথ্যসূত্র   ১।"করুনা মোকামিয়া কামিল মাদ্রাসা"। 100273.ebmeb.gov.bd  ২। বরগুনা জেলার বেতাগী উপজেলাধীন করুনা মোকামিয়া কামিল মাদরাসা .কারিগরি ও মাদ্রাসা শিক্ষা বিভাগ  ৩। করুনা মোকামিয়া কামিল মাদ্রাসা। মাদ্রাসা শিক্ষা অধিদপ্তর  ৪।করুনা মোকামিয়া কামিল মাদ্রাসা। মাদরাসা পরিদর্শন দফতর ইসলামী বিশ্ববিদ্যালয়